CELEX: 62011CN0280
Language: fi
Date: 2011-06-06 00:00:00
Title: Asia C-280/11 P: Valitus, jonka Euroopan unionin neuvosto on tehnyt 6.6.2011 unionin yleisen tuomioistuimen (kolmas jaosto) asiassa T-233/09, Access Info Europe v. Euroopan unionin neuvosto, 22.3.2011 antamasta tuomiosta

13.8.2011   
            
            
               FI
            
            
               Euroopan unionin virallinen lehti
            
            
               C 238/6
            
         Valitus, jonka Euroopan unionin neuvosto on tehnyt 6.6.2011 unionin yleisen tuomioistuimen (kolmas jaosto) asiassa T-233/09, Access Info Europe v. Euroopan unionin neuvosto, 22.3.2011 antamasta tuomiosta
   (Asia C-280/11 P)
   2011/C 238/11
   Oikeudenkäyntikieli: englanti
   
      Asianosaiset
   
   
      Valittaja: Euroopan unionin neuvosto (asiamiehet: G. Maganza, B. Driessen, Cs. Fekete)
   
      Muut osapuolet: Access Info Europe, Helleenien tasavalta, Ison-Britannian ja Pohjois-Irlannin yhdistynyt kuningaskunta
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa valituksenalaisen tuomion, jolla unionin yleinen tuomioistuin kumosi neuvoston päätöksen evätä yleisön oikeus tutustua pyydettyyn asiakirjaan
            
         
               —
            
            
               ratkaisee valituksen kohteena olevat kysymykset lopullisesti ja
            
         
               —
            
            
               velvoittaa asian T-233/09 kantajan korvaamaan neuvostolle kyseisestä asiasta ja tästä valituksesta aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Neuvosto haluaa aivan aluksi muistuttaa, että riidanalainen päätös tehtiin 26.2.2009 eli ennen kuin Lissabonin sopimus tuli voimaan 1.12.2009. Näin ollen tähän asiaan sovelletaan sitä sopimuskehystä, joka perustettiin Euroopan unionista tehdyllä sopimuksella ja EY:n perustamissopimuksella ennen Lissabonin sopimuksen voimaantuloa.
   Neuvosto toteaa kunnioittavasti, että unionin yleinen tuomioistuin on tehnyt oikeudellisen virheen tulkitessaan ja soveltaessaan asetuksen N:o 1049/2001 (1) 4 artiklan 3 kohdan 1 alakohdassa tarkoitettua poikkeusta, koska sen tekemät toteamukset eivät ole yhteensopivia sovellettavien perustamissopimusten määräysten kanssa, ja erityisesti koska niissä ei oteta huomioon perustamissopimuksessa vahvistetun periaatteen, joka koskee laajempaa oikeutta tutustua toimielinten lainsäädäntötoimintaan, toimielinten päätöksenteon tehokkuuden säilyttämisestä johtuvia rajoja.
   Neuvosto väittää toiseksi, että unionin yleisen tuomioistuimen päättely on ristiriidassa unionin tuomioistuimen oikeuskäytännön kanssa, jossa sallitaan toimielimen nojautua yleisiin seikkoihin.
   Neuvosto toteaa kolmanneksi, että unionin yleinen tuomioistuin on tehnyt oikeudellisen virheen soveltaessaan ”oikeudellisesti ja tosiasiallisesti riittävää tasoa” tähän asiaan arvioidessaan syitä, jotka neuvosto esitti perustellakseen asetuksen 4 artiklan 3 kohdan 1 alakohdassa tarkoitettuun poikkeukseen vetoamisen. Unionin yleinen tuomioistuin teki arvioinnissaan oikeudellisia virheitä, kun se edellytti näyttöä päätöksentekomenettelyyn kohdistuneista haitallisista vaikutuksista, jätti ottamatta huomioon päätöksentekomenettelyn varhaisvaiheen merkityksen arvioitaessa tietojen kokonaisuudessaan ilmaisemisen vaikutusta ja jätti ottamatta huomioon pyydetyn asiakirjan arkaluonteisuuden.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43)